**Paziņojums par otro nomas tiesību izsoli nekustamajam īpašumam „Roķēni” un „Roķēnu ūdenskrātuve” Siguldas pagastā, Siguldas novadā**

Siguldas novada Dome mutiskā izsolē ar augšupejošu soli nodod nomas tiesības uz nekustamo īpašumu - zemes gabalu „Roķēnu ūdenskrātuve” un daļu no zemes gabala „Roķēni” Siguldas pagasta, Siguldas novadā.

Aicinām iepazīties ar izsoles noteikumiem.

Izsoles dalībniekus **reģistrē** Siguldas novada Domes apmeklētāju pieņemšanas laikos no **2016.gada 11.aprīļa līdz 2016. gada 27.aprīlim plkst. 17:00** (ieskaitot) Siguldas novada Domē, Pils ielā 16, Siguldā, 8. kabinetā, tālrunis uzziņām 67385945.

Nekustamā īpašuma nomas tiesību nosacītā **sākumcena** ir 5% no nekustamā īpašuma kadastrālās vērtības gadā jeb **658,33 EUR** (seši simti piecdesmit astoņi *euro* un 33 *centi*) gadā un papildus PVN. Izsole notiks **2016.gada 3.maijā plkst. 12:00** Siguldas pagasta pārvaldes telpās Zinātnes ielā 7, Siguldas pagastā, Siguldas novadā.

Līdz pieteikuma iesniegšanai izsoles dalībniekiem jāsamaksā Siguldas novada Domes kontā (Siguldas novada Dome, Pils iela 16, Sigulda, Reģ. Nr.90000048152, a/s „SEB banka”, LV 15 UNLA 0027 8001 3040 4, kods UNLALV2X ):

1) dalības maksu 30,00 EUR (trīsdesmit *euro*);

2) nodrošinājumu 5% apmērā no nosacītās sākumcenas par 10 gadiem, t.i., 6583,30 EUR (seši tūkstoši pieci simti astoņdesmit trīs euro un 30 centi), kas sastāda 329,17 EUR (trīs simti divdesmit deviņi *euro* un 17 centi).

Pieteikumā par piedalīšanos izsolē:

1. jānorāda izsoles dalībnieka vārds, uzvārds (fiziskai personai) vai juridiskās personas nosaukums;
2. jānorāda personas kods, deklarētās dzīvesvietas adrese (fiziskai personai) vai reģistrācijas numurs, juridiskā adrese (juridiskai personai);
3. jānorāda norēķinu rekvizīti kredītiestādē izsoles nodrošinājuma atmaksai šajos izsoles noteikumos noteiktajos gadījumos;
4. jāapliecina vēlme piedalīties izsolē;
5. **nomas laikā plānotās darbības nomas objektā** (pievienojot nomas zemes perspektīvo attīstības plānu).

Nomas tiesību īpašie noteikumi Izsoles noteikumu 5.daļā.